**Journalistpraktik i Gate 21, uddannelsesplan**

Gate 21 er en non-profit partnerorganisation, der samler de ambitiøse regioner, kommuner, virksomheder & vidensinstitutioner, der vil den grønne omstilling. Vores afsæt er regionernes og kommunernes efterspørgsel på nye og smarte løsninger på klima- og energiområdet. Vi udvikler og demonstrerer energi- og ressourceeffektive løsninger i mere end 40 projekter og Living Labs sammen med og på tværs af vores stærke partnerkreds. Vores metode, resultater og konkrete løsninger har gjort Gate 21 til en ledende organisation i den grønne omstilling.

Vi arbejder inden for seks indsatsområder: Transport, Byer og Bygninger, Energi, Grøn Vækst, Cirkulær Økonomi og Smart City-løsninger. Vores ambition er at gøre Greater Copenhagen til verdens førende for grøn omstilling og vækst.

Gate 21 består af en programafdeling, der driver projekterne, en Living Lab-afdeling, der demonstrerer løsningerne. Journalistpraktikanten tilknyttes kommunikationsafdelingen, der kommunikerer resultaterne og håndterer den eksplosive interesse for vores arbejde.

Der er syv ansatte i afdelingen: En kommunikationschef (der er uddannet journalist fra Berlingske); fem kommunikationskonsulenter – hvoraf to er uddannet som hhv journalist og fagjournalist. Samt en web-redaktør fra It-universitetet.

Praktikanten vil få et unikt og indblik i en række faglige felter, der relaterer sig til den grønne omstilling. Du vil arbejde tæt sammen med både vores journalister, fagfolk og vores direktør – ligesom du kommer tæt på politikere, beslutningstagere og eksperter.

Praktikanten vil i sin 12-måneders praktiktid arbejde med alle de journalistiske genrer: Nyheder, baggrund, features, reportager, interviews inden for vores fagområder. Og der vil være rig mulighed for at komme ud af huset og se projekterne og interviewe fagfolk og partnere.

Praktikanten vil blive coachet løbende af de journalistiske medarbejdere, men vil særligt være tilknyttet afdelingens redaktør, der også tilrettelægger et introforløb, afholder praktiksamtaler og udarbejder den specifikke uddannelsesplan for praktikanten.